عراق-ین باغداد و دیاله ویلایت‌لرینده تؤره‌دیلن سلاح‌لی هوجوم نتیجه‌سینده تهلوکه‌سیزلیک قوه‌لری‌نین ده آراسیندا اولدوغو 4 نفر اؤلوب، 6 نفر ایسه یارالانیب.
باغداد پولیس بؤلمه‌سی طرفیندن یاییلان آچیقلامایا گؤره، شهرین گونئی دوغوسونداکی بتول بؤلگه‌سینده ائدیلن هوجومدا بیری یول پولیسی، شهرین دوغوسونداکی نصر بؤلگه‌سینده ائدیلن سلاح‌لی هوجوم نتیجه‌سینده ایسه بیر سیویل حیاتینی ایتیریب.
پایتاختین دوغوسونداکی صدر بؤلگه‌سینده ده موتوسیکلت سورن سلاح‌لی تجاوزکارلار میللی تحصیل ناظیرلیگینده وظیفه‌لی دؤولت ایشچی‌سینی اؤلدوروب‌لر.
همچنین شهرین گونئی یندکی لاتیفه بؤلگه‌سینده باش وئرن پارتلاییشدا و کرادا بؤلگه‌سیندکی سلاح‌لی هوجومدا 3 نفر یارالانیب.
عراق مودافعه ناظیرلیگی‌نین آچیقلاماسینا گؤره، باغداد-ین دوغوسونداکی دیالا ویلایتینده ائدیلن سلاح‌لی هوجومدا بیر سیویل حیاتینی ایتیریب، تهلوکه‌سیزلیک منطقه‌سینه ائدیلن داعش-ین ترور هوجومو نتیجه‌سینده ایسه 3 پولیس امکداشی یارالانیب.
